પછી તો કબાટમાં લપાયેલી સુંદર સુતરાઉ સાડીઓ બહાર નીકળી પડી. હસતાં કાંતાબહેનને જોઈને વહુઓની આંબોઈ ખસી જતી. કાંતાબહેન હવે ખાસ ગણાકારતા નહીં. વહુઓને નહીં ગમે એ બીકે કેટલીયે મનગમતી વાત એમણે આજ સુધી કરી નહોતી. હવે એ લોકોને ચઢિયાતુંપણું આવતાંજતાં કઢ્યા કરતું. સાસુ ચઢિયાતી તો નહીં પણ બરાબરીની પણ હોવી ના જોઈએ. સાસુ તો ધરમધ્યાન, દેવમંદિરમાં જ શોભે. સાસુને વળી ખાવાના શા ચટકા ને સજવાના શા લટકા ? જેમ વહુઓ માટે સાસુઓના વણલખ્યા નિયમ હોય છે તેમ સાસુઓ માટે વહુઓના અણદેખ્યા નિયમો જોવા મળે છે.